Să fii blogger la Adevărul pare să fie o mină de aur pentru purtătorul de cuvânt al Cotroceniului, Bogdan Oprea. Așa reiese din declarația sa de avere pe anul 2013, postată recent pe site-ul Administrației Prezidențiale. Oprea a scris că a primit anul trecut circa 28.000 de euro net din drepturi de autor, adică ceva mai mult de 2.300 de euro pe luna.

Suma primită de Oprea pentru postările sale pe blog a crescut în mod fabulos în doar un an. În precedenta declarație de avere, Oprea susține că ar fi primit doar 9.500 de lei net, adică ceva mai mult de 2.000 de euro pe an, adică mai puțin de 200 de euro pe lună. De mai bine de zece ori mai puțin.

În 2011, Oprea nu a primit niciun leu din drepturi de autor.

Pe site-ul Adevărul, în dreptul lui Oprea figurează doar patru postări pe blog, în 2013.

“Totul este trecut in declaratia de avere. Credeti ca eu mai stiu ce suma am trecut. Vreti sa va citesc toata declaratia de avere?”, a reacționat Oprea, pentru luju.ro.